wopisanje
Za nowe lěto drje sej wšitcy přejemy, zo by wone na swěće měrliwiše było hač zańdźene. Hač so tuta nadźija spjelni? Što wočakuje nas w lěće 2017? Što wočakujemy sami? A što druzy wot nas wočakuja? By tola derje było, wšědnje z małym impulsom startować, z bibliskim słowom, kotrež w Ochranowskich hesłach namakamy. Z nimi zmóžnja Ochranowska bratrowska jednota, zo móža so wěriwi z Božim słowom a jeho ludźi přeměnjowacej mocu na wosebite wašnje zetkawać. Ludźi najwšelakorišich wěrywuznaćow, ludźi w najwšelakorišich krajach z wjace hač 50 maćeršćinami tute krótke, jadriwe słowa narěča. Tak zwjazuje knižka z hesłami kóždy dźeń čitacu wosadu po wšěm swěće.
hrv_Latn szl_Latn